
	Nod y Project

	Beth mae'r project yn gobeithio ei gyflawni? (Nodwch y canlyniadau a'r manteision ariannol ac/neu anariannol).

	Diben y Weithdrefn Cefnogaeth i Astudio yw darparu fframwaith teg, tryloyw a chyson i gefnogi myfyrwyr y mae eu hiechyd neu eu lles yn peri pryder sylweddol. Nod y weithdrefn yw galluogi myfyrwyr i barhau i ymgysylltu â'u hastudiaethau lle bynnag y bo modd, gan sicrhau bod trefniadau cefnogi, diogelu a rheoli risg priodol ar waith.

Mae'r adolygiad a'r diweddariad i'r weithdrefn hon yn egluro cwmpas a chyfrifoldebau, yn cryfhau trefniadau diogelu a rheoli risg ac yn cyd-fynd ag arfer gorau yn y sector a chanllawiau Swyddfa'r Dyfarnwr Annibynnol. 

	Beth yw effaith y project, y polisi neu'r ymarfer ar bobl sy'n rhannu nodwedd warchodedig?

	Dan Ddyletswydd Cydraddoldeb y Sector Cyhoeddus a amlinellir yn Neddf Cydraddoldeb 2010, rhaid i'r brifysgol roi 'sylw dyledus' i'r angen i ddileu gwahaniaethu anghyfreithlon, aflonyddu ac erledigaeth yn ogystal â hyrwyddo cyfle cyfartal a meithrin perthynas dda rhwng pobl sy'n rhannu nodwedd warchodedig a rhai nad ydynt yn rhannu'r nodwedd honno.  Y nodweddion gwarchodedig a nodir yn y ddyletswydd cydraddoldeb yw: oedran, anabledd, ailbennu rhywedd (Traws), beichiogrwydd a mamolaeth, hil (ethnigrwydd), crefydd neu gred, rhyw (rhywedd) a chyfeiriadedd rhywiol ac mae’r ddyletswydd hefyd yn berthnasol i ofalwyr. Mae'r gyfraith yn ei gwneud yn ofynnol i'r brifysgol ddangos ei bod wedi rhoi 'sylw dyledus' i nodau’r ddyletswydd cydraddoldeb yn ei phrosesau cynllunio a gwneud penderfyniadau.




	Gofynion Dyletswydd Cydraddoldeb y Sector Cyhoeddus
	Tystiolaeth
	Manylion yr Effaith (Cadarnhaol/Niwtral/Negyddol)

	Dileu Gwahaniaethu

· A yw'r project yn debygol o drin rhywun yn llai ffafriol neu eu rhoi dan anfantais oherwydd eu nodweddion gwarchodedig?
· A allai'r project, y polisi neu'r ymarfer arwain at wahanol ganlyniadau i wahanol grwpiau gwarchodedig?

	· Mae'r weithdrefn yn berthnasol i bob myfyriwr yn ddiwahân waeth beth eu nodwedd warchodedig.
· Mae penderfyniadau'n seiliedig ar amgylchiadau unigol, pryderon iechyd a lles, tystiolaeth a gyflwynir a lefelau risg a aseswyd. 
· Mae'r weithdrefn yn ymgorffori ymyriadau cefnogol, prosesau adolygu a mecanwaith apelio ffurfiol. 
· Gall myfyrwyr ddod â rhywun gyda hwy i gyfarfodydd a gellir gwneud addasiadau rhesymol lle bo angen.
· Bydd gwybodaeth fonitro yn cael ei chasglu a'i hadolygu yn ôl nodwedd warchodedig os oes data ar gael.
· Mae templedi cynllun gweithredu wedi eu cynnwys yn y weithdrefn i sicrhau cysondeb dogfennaeth. Er enghraifft, mae hyn yn cynnwys lle i ystyried datganiad o amcan/nod, prif anghenion y myfyriwr a sut y caiff llwyddiant ei fesur, 
	Niwtral. 

Ni chanfuwyd unrhyw dystiolaeth y byddai'r weithdrefn yn gwahaniaethu'n anghyfreithlon yn erbyn unrhyw grŵp gwarchodedig. Mae'r weithdrefn yn darparu fframwaith clir a chyson i gefnogi myfyrwyr sy'n cael anawsterau iechyd neu lesiant ac yn cynnwys mesurau diogelwch a gynlluniwyd i sicrhau y gwneir penderfyniadau teg.

	Hyrwyddo Cyfle Cyfartal

· A fydd anghenion y staff a'r myfyrwyr hynny sydd â gwahanol nodweddion gwarchodedig yn cael eu bodloni?
· A allai'r project, y polisi neu'r ymarfer arwain at fwy o ymwneud/cyfranogiad gan grwpiau gwarchodedig?  
· A oes unrhyw gyfleoedd i fynd ati’n rhagweithiol i hyrwyddo cydraddoldeb i grwpiau gwarchodedig penodol a/neu rhwng grwpiau gwarchodedig?

	· Mae'r weithdrefn yn defnyddio dull cefnogol sydd â'r nod o alluogi myfyrwyr i barhau â'u hastudiaethau neu fynd yn ôl at eu hastudiaethau os yn bosib. 
· Gwahoddir myfyrwyr i gyfrannu at gynlluniau gweithredu a threfniadau cefnogi. 
· Gall myfyrwyr ofyn am drefniadau cyfarfod gwahanol, gan gynnwys cyfarfodydd ar-lein.
· Bwriad trefniadau dychwelyd i astudio yw hwyluso myfyrwyr i fynd yn ôl i astudio.

	Cadarnhaol

Mae'r weithdrefn yn hyrwyddo cyfle cyfartal trwy ddarparu mecanweithiau cefnogi strwythuredig sydd â'r bwriad o leihau rhwystrau i gyfranogiad a dilyniant llwyddiannus. Gwneir penderfyniadau ar sail unigol, gan gydnabod amgylchiadau ac anghenion cefnogi gwahanol myfyrwyr.

	Hybu Perthynas Dda 

· A oes camau wedi eu cymryd i fynd i'r afael â rhagfarn a hyrwyddo dealltwriaeth?
· Sut mae unigolion, grwpiau neu gyrff perthnasol wedi eu cynnwys/wedi cael cyfle i roi eu barn wrth ddatblygu ac asesu effaith y project?

	· Mae'r weithdrefn yn pwysleisio cyfathrebu, ymyrraeth gynnar, cefnogaeth a chydweithio.
· Gall staff, myfyrwyr neu aelodau o gymuned y brifysgol godi pryderon.
· Mae cyfranogiad amlddisgyblaethol wedi ei ymgorffori ym mhrosesau Cam 2 a Cham 3.
· Gall cynrychiolwyr, aelodau o'r teulu neu weithwyr cefnogi ddod gyda myfyrwyr i’w cefnogi yn ystod cyfarfodydd.
· Mae llais y myfyrwyr wedi bod yn rhan o broses gymeradwyo’r weithdrefn hon. 
	Cadarnhaol

Mae'r weithdrefn yn cefnogi perthynas gadarnhaol â myfyrwyr trwy hyrwyddo dealltwriaeth o faterion lles myfyrwyr, annog ymgysylltiad â gwasanaethau cefnogi a sicrhau bod pryderon yn cael eu trin yn gyson ac yn deg.

	Ar sail yr asesiad uchod, pa gamau gweithredu sydd eu hangen?


	Nid oes angen unrhyw newid mawr 

Nid yw'r asesiad wedi canfod unrhyw botensial i wahaniaethu nac effaith anffafriol a chymerwyd pob cyfle i hyrwyddo cydraddoldeb.

	Nid yw'r asesiad wedi nodi gwahaniaethu anghyfreithlon yn deillio o'r weithdrefn. Mae'r weithdrefn yn cynnwys sawl nodwedd sy'n hyrwyddo cyfle cyfartal, yn enwedig i fyfyrwyr anabl a myfyrwyr sy’n cael anawsterau iechyd neu lesiant.

Mae'r weithdrefn yn cynnwys mesurau diogelwch gan gynnwys asesiad unigol, hyblygrwydd, ymyriadau cefnogol, trefniadau monitro a hawliau apelio. Nid oes rhaid gwneud unrhyw welliannau o ganlyniad i'r asesiad hwn.

	Gwneud addasiadau er mwyn diddymu'r rhwystrau neu hyrwyddo cydraddoldeb yn well.

Nodi'r addasiadau a wneir i ddiddymu'r rhwystrau sydd wedi eu nodi yn yr asesiad neu i hyrwyddo cydraddoldeb yn well.

	

	Parhau er ei bod yn bosib y bydd effeithiau negyddol neu y caiff cyfleoedd i hyrwyddo cydraddoldeb eu colli.

Nodi'r camau a gaiff eu cymryd i leihau neu i liniaru'r effeithiau anffafriol.

	

	Aros ac ailfeddwl

Mae'r asesiad yn dangos gwahaniaethu anghyfreithlon gwirioneddol neu bosib.  Nodi'r camau a gymerir i atal ac/neu ailfeddwl am y project.

	



	Sut caiff effaith wirioneddol y project, y polisi neu'r ymarfer ei monitro unwaith y caiff ei weithredu?



	Mae monitro parhaus ac adrodd i Bwyllgor Rheoliadau ac Achosion Arbennig y Senedd yn rhan o galendr blynyddol y brifysgol.
Caiff unrhyw faterion cydraddoldeb sy'n codi eu harchwilio a gwneir unrhyw addasiadau rhesymol.

Caiff y weithdrefn hon ei hadolygu bob 3 blynedd gan Bennaeth Bywyd Myfyrwyr ar ôl ymgynghori â rhanddeiliaid allweddol. 



	Cyhoeddi


	Cyhoeddir yr asesiad hwn o’r effaith ar gydraddoldeb ochr yn ochr â'r Weithdrefn ar wefan Prifysgol Bangor https://www.bangor.ac.uk/regulations/index.php.cy   

